ΓΡΑΠΤΗ ΕΡΩΤΗΣΗ E-3335/00

υποβολή: Benedetto Della Vedova (TDI) προς την Επιτροπή

(25 Οκτωβρίου 2000)

Θέμα: Εξαγορά της Εταιρείας Infostrada AE από την Enel ΑΕ

Τις τελευταίες ώρες, η Enel ΑΕ και Vodafone Air Touch Plc. κατέληξαν σε προκαταρκτική συμφωνία που προβλέπει την εξαγορά εκ μέρους της εταιρείας που ελέγχεται από την ιταλική κυβέρνηση, για ποσόν που προσεγγίζει τα 12 δισεκατομμύρια ευρώ, της εταιρείας Infostrada ΑΕ, της δεύτερης ιταλικής εταιρείας στον τομέα της σταθερής τηλεφωνίας και του Ιnternet.

Το 68 % του κεφαλαίου της Enel ανήκει στην ιταλική κυβέρνηση και η εν λόγω εταιρεία απολαμβάνει μέχρι σήμερα μιάς νομικής επιφύλαξης εις τρόπον ώστε να της εξασφαλίζεται ο έλεγχος ποσοστού που ισούται με το 70 % περίπου της κατανάλωσης ηλεκτρικής ενεργείας στην Ιταλία.

Η δεσπόζουσα αυτή θέση επέτρεψε στην Enel να εφαρμόζει τιμές σταθερά ανώτερες εκείνων που κατά μέσον όρο ισχύουν στην Ευρωπαϊκή Ένωση, σε βάρος των νοικοκυριών και του ιταλικού παραγωγικού συστήματος. Δενπάρχουν δείγματα κατάργησης της μονοπωλιακής αυτής θέσης, παρά το γεγονός ότι οι κοινοτικοί κανόνες όσον αφορά την ελευθέρωση της αγοράς ηλεκτρικής ενεργείας μεταφέρθηκαν στο εθνικό δίκαιο, δεδομένου ότι η ελευθέρωση αυτή προχωρεί με εξαιρετικά βραδύ ρυθμό.

Οι σημαντικοί οικονομικοί πόροι που συσωρεύθηκαν κατ' αυτόν τον τρόπο επιτρέπουν στην Enel να χρηματοδοτήσει την εξαγορά της Infostrada και να εξάγει επομένως τις στρεβλωτικές συνέπειες της δεσπόζουσας θέσης της από την αγορά της ηλεκτρικής ενέργειας σε εκείνη των τηλεπικοινωνιών.

Εταίρος της Enel στην ενέργεια εξαγοράς της Infostrada θα είναι η France Telecom, άλλος πρώην μονοπωλιακός παράγοντας ιδιοκτησίας του Γαλλικού κράτους (οι δύο εταιρείες κατέχουν αντίστοιχα το 56 % και το 44 % του κεφαλαίου της εταιρείας τηλεπικοινωνιών Wind ΑΕ εταιρεία στην οποία θα έπρεπε να αποδοθεί η Infostrada ΑΕ.

Υπό το πρίσμα των ανωτέρω δεν θεωρεί η Επιτροπή ότι η περιγραφείσα κατάσταση συνιστά έμμεσα χορήγηση κρατικών ενισχύσεων ασυμβίβαστη με το άρθρο 87 της Συνθήκης ΕΚ, δηλαδή κατάχρηση δεσπόζουσας θέσης που δεν συμβιβάζεται με το άρθρο 82;

Απάντηση του κ. Monti Εξ ονόματος της Επιτροπής

(10 Ιανουαρίου 2001)

Η πράξη βάσει της οποίας η Enel S.p.A και η France Tlcom θα αγόραζαν την Infostrada S.p.A. από την Vodafone AirTouch plc κοινοποιήθηκε στην Επιτροπή στις 28 Νοεμβρίου του 2000. Στην αξιολόγηση της προτεινόμενης συναλλαγής η Επιτροπή είναιποχρεωμένη να εξετάσει την πράξη σε συνάρτηση με τα κριτήρια που ορίζονται στον κανονισμό για τις συγχωνεύσεις, δηλ. κατά πόσον η πράξη δημιουργεί ή ενισχύει δεσπόζουσα θέση σε οποιαδήποτε αγορά.

Στο παρόν στάδιο είναι πολύ νωρίς για να λάβει οριστική θέση ως προς την προτεινόμενη συναλλαγή. Ωστόσο, εκ πρώτης όψεως, συνάγεται ότι η μοναδική επικάλυψη δραστηριοτήτων της Enel και της France Telecom, μέσω της από κοινού ελεγχόμενης Wind, και της Infostrada, αφορά τις τηλεπικοινωνίες και τις συναφείς αγορές της Ιταλίας. Η προθεσμία για τη λήψη απόφασης από πλευράς Επιτροπής ως προς την έγκριση της πράξης ή την κίνηση δεύτερης διαδικασίας είναι η 10η Ιανουαρίου 2001. Πρέπει να σημειωθεί ότι η France Tlcom δεν κατέχει πλέον νόμιμο μονοπώλιο στη Γαλλία, δεδομένου ότι οι γαλλικές αγορές τηλεπικοινωνιών ελευθερώθηκαν πλήρως την 1η Ιανουαρίου του 1998.

Σύμφωνα με τον κανονισμό για τις συγχωνεύσεις, όταν η Επιτροπή εξετάζει κατά πόσον η πράξη δημιουργεί ή ενισχύει δεσπόζουσα θέση, λαμβάνειπόψη όλα τα στοιχεία που ενδέχεται να συμβάλλουν στη θέση που κατέχει στην αγορά η νέα οντότητα. Το γεγονός αυτό δεν περιορίζεται στις επιχειρήσεις που αφορά άμεσα η πράξη (δηλαδή την εξαγορασθείσα εταιρία ή αυτήν που θα προκύψει από τη συγχώνευση), αλλά επεκτείνεται και στη μητρική(-ές) επιχείρηση(-εις).

Όσον αφορά τις τιμές της ενέργειας στην Ιταλία, πρέπει να σημειωθεί ότι οι αποκλειστικοί πελάτες προμηθεύονται από την ENEL μέσω των εγκεκριμένων διανομέων μέχρις ότου ενεργοποιηθεί η Acquirente Unico. Οι τιμές που ισχύουν για τους αποκλειστικούς πελάτες δεν καθορίζονται από την ENEL, αλλά από τον ιταλικό φορέα, την Autorit per l'energia elettrica e il gas. Η Επιτροπή δεν διαθέτει προς το παρόν στοιχεία τα οποία να της επιτρέπουν να συμπεράνει κατάχρηση δεσπόζουσας θέσης.